HU
2022.2.21.
Az Európai Unió Hivatalos Lapja
C 83/15
A jelenlegi szöveg a következő: „7.
Az 1. cikkben ismertetettek szerinti, oltalom alatt álló eredetmegjelöléssel ellátott extraszűz olívaolajat sötét színű üvegből, rozsdamentes acélból vagy ónból készült, legfeljebb 5 liter űrtartalmú tárolóedényekben kell forgalmazni.”
Ennek helyébe a következő szöveg lép: „7.
Az 1. cikkben ismertetettek szerinti, oltalom alatt álló eredetmegjelöléssel ellátott extraszűz olívaolajat legfeljebb 5 liter űrtartalmú, üvegből vagy ónból készült, vagy az olaj minőségének megőrzésére alkalmas egyéb tárolóedényekben kell forgalmazni.”
E módosítás célja, hogy lehetővé tegye a termelők számára a termékleírásban jelenleg meghatározottaktól eltérő tárolóedények használatát a különböző piaci igények kielégítése érdekében.
–
A palackozási szabályok módosultak.
A jelenlegi szöveg a következő: „A termesztés, az olajkinyerés és a palackozás mind a meghatározott területen belül történik.
A »Monte Etna« olaj sajátos jellemzőinek és minőségének megőrzése érdekében a palackozást a meghatározott földrajzi területen belül kell végezni, biztosítva, hogy a külső ellenőrző szervezet az ellenőrzéseket a termelők felügyelete mellett végezze.”
Ennek helyébe a következő szöveg lép: „A »Monte Etna« oltalom alatt álló eredetmegjelöléssel ellátott extraszűz olívaolajat a 4. pontban meghatározott földrajzi területen belül kell csomagolni.”
Erre a követelményre azért van szükség, hogy a nyersanyagot és magát az olajat a lehető legkisebb mértékben szállítsák.
Még az olaj tartályokban történő ömlesztett szállítása is több alkalommal olyan kisebb kémiai változásokat eredményezett, amelyek érezhetően jelentősebb érzékszervi változásokat okoztak.
Az olívaolaj rendkívül érzékeny az íz- és illatváltozásokra, amelyeket annak a tartálynak a belső környezete okozhat, amelyben szállítják.
Ez azt is lehetővé teszi az ellenőrző szervezet számára, hogy a teljes előállítási és csomagolási folyamat során biztosítsa a megfelelő ellenőrzések elvégzését, ami hozzájárul az OEM jellegzetes jellemzőinek megőrzéséhez, valamint a nyomon követés és a nyomon követhetőség biztosításához is.”
Ez a módosítás tovább indokolja a palackozás meghatározott területre való korlátozását.
Ellenőrző szervezet –
A termékleírás egy erre a tárgyra vonatkozó külön cikkel egészült ki, mivel az hiányzott.
Mivel az ellenőrző szervezet megváltozott, az összefoglalás 4.7. pontját ennek megfelelően helyesbítették.
A jelenlegi szöveg a következő: „Név: Agroqualità SARL Cím: Piazza Sallusti, 21, 1-00187 Róma” Ennek helyébe a következő szöveg lép: „10. cikk Ellenőrzések Az uniós jogszabályok előírásainak megfelelően ellenőrző szervezet ellenőrzi, hogy a termék megfelel-e a termékleírásnak.
A választott ellenőrző szervezet az Agroqualità (Viale Cesare Pavese, 305, 00144 Róma; E-mail: agroqualita@agroqualita.it; Tel.
06 54228675; Fax 06 54228692).”